runetrust/blame-folketinget-dk huggingface dataset:
Lars Løkke Rasmussen (V), 2004-03-30:
Der er en konkret sag, et konkret forældrepar, som har været i undersøgelse, og hvor landets højeste sundhedsfaglige sagkundskab har vurderet, at ud fra et sæt lægefaglige kriterier er der altså en sag her, hvor det er værd at gøre det forsøg, som så viser sig ikke at kunne rummes inden for lovens rammer.
Søren Søndergaard (EL), 2018-05-09:
Jeg hørte måske ikke så mange andre sige det direkte, men hvis det kunne samle opbakning, at vi kunne sænke tærsklen for ikke-EU-læger i forhold til jobs i sundhedssektoren, som ikke kræver danskkundskaber, fordi der ikke er kontakt med patienter, altså hvis vi kunne blive enige om det,
Søren Egge Rasmussen (EL), 2019-02-07:
Lovforslaget folder desværre ikke ud, hvordan vi via en række virkemidler målrettet kunne regulere landbruget og sikre, at Danmarks kvælstofforurening kunne blive nedbragt fra 60.000 t til 42.000 t senest i 2027, og det bliver endnu værre.
Kristian Thulesen Dahl (DF), 2016-12-05:
Vi er ikke blege for at erkende, at hvis man ser på en V-regering i forhold til den udvidede regering, kan man se, at en af de ting, man i hvert fald forsøger at gøre meget ud af, og hvor der er sket en bevægelse, vel er i retning af, at man er blevet mere ambitiøs på nogle felter.
Kirsten Brosbøl (S), 2015-04-22:
Ja, det var jo et dejlig præcist spørgsmål, og jeg husker også, at vi før har diskuteret det her med, om man skal kalde det kystsikring eller kystbeskyttelse, for når fru Pia Adelsteen bruger betegnelsen kystsikring, vil jeg i hvert fald sige, at jeg opfatter det som en vanskelig opgave, hvis man ønsker at kystsikre hele den danske kyst.
Birgitte Bergman (KF), 2021-03-16:
Det med, at der ikke findes en fælles litteraturliste, stemmer jo ikke helt overens med det faktum, at vi har en litteraturkanon, der blev lavet for mange år siden, og som jo netop var det, der skulle skabe en fælles referenceramme for vores børn og ikke mindst danne ramme om en fælles læring.
Kristian Jensen (V), 2016-06-02:
Det er klart – og det vil vi jo også høre, hvis debatten i dag udspiller sig, som debatterne plejer at udspille sig – at der er en vis spændvidde i holdningerne hos Folketingets partier, men derfor kan det stadig væk godt være en god idé at prøve at se på, hvad der skal til for, at vi kan samles om noget, der ligesom klargør, hvilken konstruktiv rolle Danmark kan – og i mine øjne bør – spille i forhold til EU.
Anni Matthiesen (V), 2015-02-17:
Men vi må sige, at det undrer os, at man fra regeringens side vælger at tage netop 10 pct. jord ud, som jo er med til at skabe masser af vækst og arbejdspladser i landdistrikterne – vækst og arbejdspladser, som jeg jo ellers mener at ministre i den selv samme regering også mener er vigtige.
Samira Nawa (RV), 2023-04-13:
Mig bekendt er det ikke cykelkurser og madlavningskurser, der fylder det store blandt f.eks. de organisationer, som jeg pegede på, men netop tilknytning til arbejdsmarkedet, også hos f.eks. KVINFO, der har et specifikt minoritetskvindenetværk med fokus på at få dem ud på arbejdsmarkedet.
Flemming Møller Mortensen (S), 2024-05-14:
Jeg ved ikke rigtig, om det er rigtigt at bruge begrebet, men den del, som patienten i og for sig selv skal betale, hvis der bliver tilkendt en erstatning, ligger væsentlig lavere, end den gør på det gængse sundhedsområde, og den er faktisk kun på 1.000 kr.
Lars Løkke Rasmussen (V), 2007-12-05:
Når vi aftalte at lægge 750 mio. kr. på bordet oven i de gammelkendte kommunale skatteprocenter, var det præcis for at yde et bidrag til - man kan vel udtrykke det på den måde - at ryste skatteprocenterne på plads, efter at de i en periode havde været låst endda med to decimaler.
Ellen Trane Nørby (V), 2020-04-29:
Det her er 16 meget betydningsfulde institutioner, og hvis man ikke har en relation til Sagnlandet Lejre eller til NaturBornholm eller til Tycho Brahe Planetarium, Experimentarum, Historiecenter Dybbøl Banke, Ribe VikingeCenter – bare for sådan at nævne nogle af dem – så tror jeg, at man, hvis man kigger ned over listen, i hvert fald vil opleve, at man har haft en relation til dem.
Anders Kronborg (S), 2025-11-19:
Det handler f.eks. om justering af den permanente indefrysningsordning, bagatelgrænse for lån optaget via tillægsordningen, bedre mulighed for ansættelse af foreløbigt beskatningsgrundlag, og så noget af det, der formentlig optager enormt mange, nemlig, at vi forhøjer den grønne check til boligejerne.
Anne Sophie Callesen (RV), 2022-04-07:
At man så ikke synes, at den her løsning er perfekt, er jo helt forståeligt, men jeg synes, at kritikken om, at vi her taler om tvangsfordeling og fuldstændig afskaffer et frit valg, er meget langt fra virkeligheden, især når det jo er sådan, at man ikke ønsker at have et fuldstændig frit optag.
Yvonne Herløv Andersen (CD), 1999-03-02:
Jeg har sat mig ind i de regler, der nu er gældende i Sverige, og har den ganske enkle og måske noget banale opfattelse, at hvis der ingen er til at købe sex, så vil der heller ikke være så forfærdelig megen prostitution. Så må jeg sige til hr. Arne Melchior, at jeg vil tro, at hos jægerne og samlerne var prostitution sikkert også et erhverv.
Karsten Hønge (SF), 2010-04-22:
Forslaget om eux-uddannelsen og for den sags skyld også den produktionsskolebaserede erhvervsuddannelse illustrerer så til gengæld samtidig den udfordring, som erhvervsuddannelserne hele tiden står over for, nemlig at uddannelserne på en og samme tid skal være så bredt favnende, at alle dele af erhvervslivet kan få netop den kvalificerede arbejdskraft, som de efterspørger, og de unge kan mødes af tilbud, der matcher deres lyst og evne til at tage en erhvervsuddannelse.
Maria Reumert Gjerding (EL), 2016-04-08:
Der skete det særprægede, efter at vi fik vedtaget et beslutningsforslag om at forbyde ftalater målrettet børn tilbage i 2010, at den daværende miljøminister, fru Karen Ellemann, faktisk gjorde forbuddet mere vidtrækkende, så man sagde, at det var et forbud mod ftalater i alle anvendelser.
Mette Abildgaard (KF), 2020-01-30:
Og vi er i sagens natur også positive over for det her lovforslag, men ligesom Dansk Folkeparti har ytret en bekymring, har vi også lidt en bekymring, i forhold til hvad det er, vi lægger i den her bemyndigelse, og i hvilken grad der vil ske en politisk involvering i det her.
Carsten Hansen (S), 1998-12-04:
Til hr. Aage Frandsen vil jeg gerne sige, at ifølge de tal, vi har fået oplyst fra Undervisningsministeriet, er der 300 elever over 25 år på vores produktionshøjskoler, og det er jeg selvfølgelig nødt til at fastholde, indtil andet er oplyst over for mig.
Frank Aaen (EL), 1997-10-30:
Jeg skal sige fra SF's hr. Jes Lunde, at SF også støtter lovforslaget; men SF vil gerne have skatteministeren til at undersøge, om ikke staten kunne få det samme provenu hjem udelukkende gennem kortere indbetalingsfrister, altså om provenuet kan nås uden de øgede administrative byrder, der følger af at skifte fra halvårs til kvartalsmæssig indberetning.
Anne Valentina Berthelsen (SF), 2020-06-22:
Men en krise, som vi endnu ikke har håndteret med bare tilnærmelsesvis lige så stor handlekraft og fremsynethed, og som desværre heller ikke blev nævnt med mange ord i talen – hverken i ordførerens eller statsministerens tale – er naturens krise: biodiversitetskrisen.
Per Clausen (EL), 2011-05-24:
Men jeg vil bare være sikker på, at jeg har forstået hr. Mogens Jensen rigtigt: Er det sådan, at det, som Socialdemokraterne afviser, ikke er, at man ser mere på, hvordan man kan lade menneskers indtægter være afgørende for, hvad de betaler, men at det bare er et spørgsmål om, at man vil friholde – om jeg så må sige – det, der i dag kaldes licens, fra at være en del af det almindelige skattesystem?
Rune Lund (EL), 2020-10-30:
Hvis et dansk selskab, der ikke har valgt sambeskatning til Danmark, har et udenlandsk datterselskab, som får et endeligt underskud, altså så selskabet likvideres, selskabet lukkes, og selskabet står tilbage med et underskud, så kan dette jo af gode grunde ikke aktiveres i det nu lukkede selskab.
Jens Rohde (V), 2005-12-14:
Derfor bliver jeg jo nødt til at vende tilbage til skat, for hver eneste gang, vi diskuterer det – og vi diskuterer det jo ret tit her, når det er socialdemokratiske ordførere, der er på talerstolen – så kommer der jo nye og spændende ting op af tasken, som vi ikke vidste var indeholdt i f.eks. skatteloftet.
Hans Andersen (V), 2004-03-26:
Konkret støtter jeg meget iværksættelsen af et nyt projekt, som netop skal tilvejebringe viden om sammenhæng mellem psykisk sygdom og kriminalitet, herunder bl.a. vigtigheden af det tværsektorielle samarbejde mellem det sociale område, sundhedsområdet og kriminalforsorgen.
Karina Adsbøl (DF), 2015-01-22:
Dansk Folkeparti er meget tilfredse med den del af aftalen, som vedrører uddannelses- og praktikpladser, hvor vi netop får øget fokus på lærlinge- og praktikpladser; hvor vi opfordrer til, at der indgås flere lokale partnerskabsaftaler mellem boligorganisationer og entreprenører om etablering af yderligere uddannelses- og praktikpladser.
Jeppe Kofod (S), 2002-02-19:
Det var et par kommentarer, som udenrigsministeren havde til bl.a. Socialdemokratiet, der vil jeg blot sige, at hvis det er sådan, at regeringen mener, at den stadig væk har en målsætning om 1 pct. af BNI i udviklingsbistand, jamen så er der vel ikke noget til hinder for, at man stemmer for vores vedtagelse.
Ole Glahn (RV), 2006-11-29:
Når jeg prøvede at tage udgangspunkt i, at der faktisk er mange kvaliteter i landområderne, som mange mennesker gerne vil efterspørge, synes jeg, det er vigtigt, at man laver en strategi, der imødekommer det, og jeg synes, debatten her har bekræftet, at der er behov for, at man får én minister, som har ansvaret for hele det her område.
Villy Søvndal (SF), 1998-10-07:
Derfor vil jeg godt spørge hr. Peter Duetoft, om ikke han deler den opfattelse, at de eneste, der er i stand til efter FN-pagtens ord at give adgang til et væbnet militært angreb, er FN's Sikkerhedsråd, uanset hvad hr. Peter Duetoft mener.
Orla Hav (S), 2008-04-23:
Vi vil også gerne være med til at sikre, at den her diskussion kommer højere op på den nationale dagsorden, for hvis vi er med til at fremme de ordninger, hvis bestyrelser er visionære og dygtige og har fattet det her budskab, så kommer det også på dagsordenen de andre steder, og det vil vi gerne følge fremover også.
Maja Panduro (S), 2011-03-18:
For jeg har da på fornemmelsen, at det ville være muligt allerede her i dag at skabe flertal for de 18 måneder, som Liberal Alliance siger ligger dem så meget på sinde, og så ville man jo altså meget hurtigt kunne forbedre vilkårene for de her børnefamilier, ikke så meget som vi gerne ville, men det ville dog være bedre end status quo.
Ole Sohn (SF), 2002-12-11:
Ellers vil jeg gerne sige, at SF stemmer nej her ved tredjebehandlingen til lovforslag nr. L 60 og i øvrigt også til L 61 og L 62, altså den samlede arbejdsmarkedsreform, og det gør vi, fordi vi mener, at den er et skridt i den forkerte retning.
Zenia Stampe (RV), 2025-11-20:
Vi kan godt forstå hensynet til, at det hele ikke bare skal være noget, der foregår online, og at det også er vigtigt at holde fast i noget fysisk tilstedeværelse, men vi hører altså også, at der er et udtalt behov for større fleksibilitet, og at det, regeringen lægger op til her, ikke er fleksibelt nok.
Esben Lunde Larsen (V), 2012-04-24:
Der er ingen tvivl om, at det giver god mening, at de videregående uddannelser fremadrettet reguleres efter fælles lovgivning, ligesom det er hensigtsmæssigt, at alle uddannelsesinstitutioner på et vist akademisk niveau indgår udviklingskontrakter med den siddende uddannelsesminister.
Søren Egge Rasmussen (EL), 2021-12-21:
Så jeg er sådan set glad for, at jeg har oplevet, at De Konservative er med på idéen om, at der skal være en statslig jordfond, som kan være medvirkende til at få ting til at lykkes, når vi skal frem til at udtage f.eks. mere lavbundsjord.
Line Barfod (EL), 2004-02-19:
Der har været eksempler på, at folk er blevet fyret fra deres arbejde f.eks. i en lufthavn i Sverige på baggrund af efterretningsoplysninger, uden at de har kunnet få kendskab til, hvad det er for nogle oplysninger, der ligger til grund, uden de har kunnet få det prøvet ved en domstol.
Jann Sjursen (KD), 2003-11-27:
Der vil jeg da godt høre, om fru Birthe Rønn Hornbech kan konkretisere det yderligere for at komme med et bidrag til debatten her, som jeg synes kunne være konstruktivt, nu da det jo er helt åbenbart, at begge forslag på et eller andet tidspunkt falder - det skal man ikke være den store profet for at se på baggrund af den her debat.
Lene Espersen (KF), 2007-01-17:
Det mener jeg altså må indgå med en betydelig vægt, ligesom min påstand er, at hvis man laver en frit lejde-ordning, så sender man, ud over at man sender et uheldigt signal til domstolene, også et uheldigt signal til de forældre, der måtte sidde og vurdere, hvad børnene må købe og ikke købe.
Marlene Harpsøe (DD), 2025-04-24:
Men jeg kunne måske spørge Venstres ordfører om det samme, altså: Hvad er det så, der er udfordringen i – når man har nogle eksperter til at kigge på det, som definerer, hvad det er, der skal til – at sætte det ind i en strategi, en national handlingsplan?
Morten Østergaard (RV), 2006-06-02:
Jeg kan forstå på de andre ordførere, at det, som hr. Martin Henriksen under førstebehandlingen kom for skade at sige om Folketingets formålsparagraf, intet har på sig – jeg tænker på der, hvor hr. Martin Henriksen siger, at der er udtrykt en prioritering i folkeskolens formålsparagraf, og at det er færdigheder og kundskaber.
Nanna Westerby (SF), 2011-04-29:
Særlig det sidste er vi i SF varme tilhængere af endelig er kommet med, for det betyder jo, at man i f.eks. Gellerupparken kan benytte salgsredskabet til både at skabe en mere blandet beboersammensætning og til at skabe økonomi til helhedsplanens renoveringer.
Anne-Marie Meldgaard (S), 2002-05-23:
Så vil jeg gerne have, at beskæftigelsesministeren også giver et tilsagn og bekræfter det, hr. Lars Barfoed sagde tidligere om, at et halvt år vil være en passende tid for parterne til at kunne afklare det her problem, og derefter vil der ske en ophævelse af dette lovforslag eller et andet tiltag fra regeringens side, som vi gerne vil have løftet sløret for her.
Eva Kjer Hansen (V), 2007-01-09:
Resultatet af undersøgelser har vist, at de ældre er meget tilfredse med den ordning og betragter det som en god mulighed, at der er det tilbud om selv at kunne ansætte deres medhjælpere, og regeringens politik er, at vi gerne vil imødekomme de forskellige ønsker og prøve at indrette den offentlige service og de tilbud, det offentlige tilbyder, på en så varieret måde som overhovedet muligt.
Frank Aaen (EL), 2008-01-15:
Jo, men når jeg tager det op i den her debat, er det selvfølgelig, fordi det er så afgørende vigtigt for, at man når 2015-målet om en halvering af fattigdommen, om nedbringelse af sygdom og alle de udmærkede ting, der står - det, at landene har mulighed for at udvikle deres økonomi.
Torsten Gejl (ALT), 2020-12-22:
Og så fik han ellers skruet op for de der to kæmpe motorer, og vores båd kom op at plane, og i løbet af 10 sekunder havde vi sejlet næsten 1 km, og båden var ved at lægge sig igen på bølgerne, og pludselig kommer den der 300 kg tun op af vandet 100 m fra båden.
Jens Peter Vernersen (S), 2001-05-23:
Og denne afgift mener vi også fortsat vi skal have. Hovedsynspunktet er altså, at risikoen er større, og uanset om der bliver stillet 100 spørgsmål eller der bliver stillet 200 spørgsmål, vil det ikke ændre noget som helst ved den sag, og det er ikke mindst af betydning for Socialdemokratiet.
Kristen Touborg (SF), 2008-01-09:
At Dansk Folkeparti så vil fralægge sig ansvaret for skandalerne, for nedskæringerne og provokerende siger, at resten af oppositionen nu har tilsluttet sig Dansk Folkepartis og regeringens politik, er jo noget af en tilsnigelse, må man sige, eftersom vi vel sad i et par måneder og forhandlede på lige vilkår ovre hos ministeren i Forbrugerministeriet.
Ole Birk Olesen (LA), 2018-01-24:
Men det er jo ikke en politisk beslutning, og det er ikke en politisk diskussion mellem hr. Thomas Jensen og mig, for det må man snakke sig frem til mellem Vejdirektoratet og kommunen og finde ud af, hvordan sædvane er, hvordan reglerne er osv., for det er jo ikke noget, vi skal diskutere politisk.
Morten Østergaard (RV), 2020-06-16:
Jeg synes jo, at regeringen med mandatet i dag får placeret sig det rigtige sted – altså der, hvor man rent faktisk har mulighed for at påvirke det, som statsministeren siger, fordi det ikke kun handler om, hvor meget vi skal have med hjem, hvor mange grå hår i hovedet vi skal sætte på vores finansminister, men at ansvarligheden i virkeligheden bliver udvidet til at handle om det, der jo reelt er på spil, nemlig danske arbejdspladser.
Peter Skaarup (DF), 2001-10-24:
Det kan næsten ikke siges mere tydeligt, at der er noget, der ikke har fungeret, og at det er en kritik af Politiets Efterretningstjeneste og Forsvarets Efterretningstjeneste, og derfor vil jeg godt spørge statsministeren: Er det instrukserne, den har været gal med, eller er det det arbejde, der er udført i Politiets Efterretningstjeneste og Forsvarets Efterretningstjeneste, det har været galt med?
Ole Birk Olesen (LA), 2020-06-18:
Og dér er vi sådan lidt puritanske i forhold til ordet regulering, for det handler for os om, at det er Folketinget, der vedtager en lov, og at det er nogle myndigheder, der går ud og håndhæver loven – det er vi ikke sikre på her, og derfor kan vi ikke tilslutte os udtrykket, at der formentlig skal reguleres noget mere.
Marcus Knuth (KF), 2021-12-21:
Og vi laver netop en aftale, hvor der står, at det ikke er en ret, og at Indfødsretsudvalget, som de har kunnet de sidste 170 år, kan bede ministeren om at sende en sag over, eller, da det var en blå regering, stille spørgsmål – og de røde partier stillede rigtig, rigtig mange spørgsmål, og de blev mig bekendt alle sammen besvaret.
Pernille Rosenkrantz-Theil (S), 2023-10-11:
Det er altså ikke et udtryk for en stillingtagen til, hvilket klimascenarie man tror på; det bunder derimod i vurderingen af, at risikoen for fejldimensionering af installationerne i forhold til klimaet i fremtiden er så stor, at det ikke giver mening at lovgive om det.
Anders Fogh Rasmussen (V), 2000-09-06:
Så har vi jo fru Pia Kjærsgaards nej: Se, indtil for nylig troede jeg jo, at det nej var et nej baseret på - som der står på Dansk Folkepartis hjemmeside - at hvis vi siger ja til euroen og afskaffer kronen, så betyder det, at så afskaffer vi Danmarks selvstændighed og frihed.
Frank Jensen (S), 2003-10-09:
Da statsministeren har truffet det valg og vi ikke kunne komme igennem med fra Socialdemokratiets side at få det, der i offentligheden er blevet kaldt the Big Bang, altså det, at man stemte om forbeholdene og tilslutningen til den nye traktat under et, ja, så ser vi det som den eneste vej frem, så der trods alt er en række partier, der kan stå sammen om at anbefale en model, hvor Danmark kan fastholde sin tilknytning til det europæiske samarbejde og endda forhåbentlig også en tættere tilknytning end den, vi har i dag.
Karen Hækkerup (S), 2006-01-17:
Der har man tidligere haft mulighed for, hvis man var enlig mor med en knægt på måske 19 år, som gerne ville tage en uddannelse, at få boligsikring, og på den måde har man kunnet hjælpe sit barn til at blive boende hjemme, mens barnet har færdiggjort en ungdomsuddannelse.
Anders Samuelsen (RV), 2004-02-05:
Det synes vi egentlig er en meget social tilgang til det, hvor vi på én og samme gang kan sikre, at der stadig væk er nogle muligheder for f.eks. min svigerfar, sådan at han kan trække sig tilbage, efter at han har været på arbejdsmarkedet, siden han var 14 år, og at jeg så til gengæld, når jeg engang går, i høj grad er med til at betale min egen pension.
Peter Skaarup (DF), 2020-05-20:
Og ifølge en artikel fra TV 2 ØSTJYLLAND i forbindelse med sagen, bliver der sagt, at man er ærgerlig over kritikken, og man erkender, at indsatsen i forhold til den planlagte fællesbøn slog fejl: »Vi kom for sent afsted og den bil, vi sender, kommer i et færdselsuheld på vejen.
Henriette Kjær (KF), 2003-03-12:
Jeg er nemlig helt sikker på, at man i kommunerne vil følge de her minimumsstandarder i stedet for selv at lægge et fornuftigt serviceniveau, og det vil begrænse - jeg tror jeg, det psykologisk vil virke sådan - de kommuner, der faktisk har et godt og fint og tilfredsstillende niveau.
Christian Langballe (DF), 2015-05-21:
Jeg kan ikke forstå, at det ikke er en kilde til, at man i hvert fald reflekterer over, om det ikke kunne være muligt, at justitsministeren, regeringen undersøger statsløsekonventionen for at se, om der ikke godt kunne laves nogle ændringer, i det mindste i forhold til de præmisser, der gælder for statsløsekonventionen.
Mette Frederiksen (S), 2015-04-17:
Vi kan tage alle de diskussioner, vi vil, men må jeg ikke godt opfordre Folketinget til snart at komme videre med den her proces, så vi kan få frigivet det nødvendige antal ressourcer til at sikre vores jødiske institutioner, herunder Carolineskolen og synagogen, og sådan, at jeg kan se danskerne i øjnene og sikre dem, at der er et fortsat højt politiberedskab.
Kristian Thulesen Dahl (DF), 1997-11-25:
Der er ikke grænser for de midler, man ønsker at tage i brug, og mange af dem har allerede været debatteret både under dette forslags behandling og under debatten om det beslutningsforslag, vi behandlede tidligere på dagen. Udenrigsministeren fremhævede i sin afvisning af forslaget bl.a., at det, at regeringen fremlægger sine synspunkter og laver nogle ting og sager, jo er samme procedure, som regeringen følger ved andre lovforslag, nemlig at komme med sine meningstilkendegivelser.
Rasmus Prehn (S), 2008-09-09:
Så nævner jeg nogle helt konkrete eksempler, heriblandt det her lidt kuriøse fra Egedal Kommune på Boesagerskolen i Smørum, hvor de i 5. klasse simpelt hen sidder og tager svømmetag lige ud i luften, fordi man ikke har mulighed for at have svømmeundervisning, fordi man har været nødt til at afskedige sine svømmelærere.
Birthe Rønn Hornbech (V), 2003-05-27:
Det har da også været afgørende for Venstre, at vi følger det her op, at politiet ved, at eksemplerne altså skal indberettes, at der vil blive holdt øje, og at der vil blive ført bog over eksemplerne ikke bare hos domstolene, men altså også i den højeste anklagemyndighed, og så kommer man tilbage til Folketinget.
Merete Riisager (LA), 2014-03-18:
Ministeren er som sagt optaget af sektorens overskud, og der vil jeg så bare lige bidrage med den information, at det er klart, at er man en organisation, som skal begå sig på et vanskeligt marked, hvor der er nogle politikere, der ændrer ens rammevilkår for nedadgående, så er det sådan set meget naturligt at forsøge at polstre sig ved f.eks. at generere nogle penge, som man kan gemme til lidt ud i fremtiden, så man har lidt at stå imod med.
Tove Videbæk (KRF), 1998-11-20:
Vi tror dog, at hvis alle udgifter og indtægter blev holdt sammen, ville der være balance eller måske endda overskud i regnskabet for de kommuner, der giver tilskud til privat pasning af børnene. Som et af resultaterne af dette ville kommunerne få mulighed for at arbejde med en forbedring af de fysiske rammer og en forbedring af miljøet og kvaliteten i institutionerne.
Peter Skaarup (DF), 2019-11-01:
Der er det altså vigtigt, at vi helt sikre på, at det sted, hvor den pågældende er i samfundstjeneste – hvis man endelig skal bevare den mulighed, og det lægger regeringen jo op til, også i visse tilfælde af vold – får ren besked om, hvad det er, der er årsagen til, at vedkommende er kommet ud i samfundstjeneste, og hvad vedkommende har begået af kriminalitet.
Pernille Skipper (EL), 2015-10-23:
Jeg vil faktisk gerne rose for, at der er nogle rigtig vigtige principper, som ministeren får cementeret her, altså at det ikke er en menneskeret at få børn, men at børn har en menneskeret til familie og en ordentlig opvækst, og det bør være gennemgående, og jeg er i høj grad enig med ministeren – det tror jeg også ministeren godt ved – langt hen ad vejen i præmissen for den her debat.